અમદાવાદના વ્યાસવાડી વિસ્તારમાં આવેલી ડીપી હાઇસ્કુલમાં ઠંડા પાણી માટે મૂકવામાં આવેલું કૂલર હર્ષિલ નામના બાળક માટે કાળ સાબિત થયું હતું. બીજા ધોરણમાં ભણતા હર્ષિલ સોનીનો વાંક ખાલી એટલો હતો કે તેણે આ કાળજાળ ગરમીમાં કૂલરનું ઠંડું પાણી પીવા ગયો. અને જે પાણી જ તેના માટે યમરાજ બની ગયું. એટલું જ નહીં હર્ષિલના માતા પીતાનું માનીએ તો સ્કૂલની બેદરકારીના કારણે હર્ષિલના માતા પિતા છેલ્લા સમયે તેમના બાળકનું મોઢું પણ ના જોઇ શક્યા. જ્યારે સ્કૂલવાળાએ તેમને જાણ કરી ત્યાં સુધીમાં તો તેનું મોત થઇ ગયું હતું.